Disadorn da noz e oa bet trechet footballerien KM an Oriant da-geñver Kib ar Chevre e Stad Frañs. Goude ar match en doa embannet argader pennañ ar chlub, Jean-Claude Darcheville, e oa bet dipitet-bras gant an dud o doa lakaet an hu warnañ. « Diaes-tre eo din lonkañ an taol, en doa displeget. Ma savomp bilañs an 3 bloavezh tremen e kav din no deus ket ar suporterien da glemm gant ma jeu. Pep tra am eus roet evit ar chlub-mañ. Sellit ta penaos on trugarekaet... ». « Mard eo warnon e oa bet lakaet an hu, nankouain ket avat », en doa lavaret. Diouzh ar pezh a lavarer ez aio Darcheville, planter palioù gwellañ an Oriant, da choari gant klub Bourdel a-benn fin ar choulzad.